

ที่ มท ๐๘๑๐.๗/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕๖๔

เรื่อง การคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ. ๒๕๖๔

เรียน ผู้ว่าราชการจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๐.7/ว ๑๑๙๓ ลงวันที่ ๙ มิถุนายน ๒๕๖๔

ตามที่กรมส่งเสริมการปกครองท้องถิ่นกำหนดคัดเลือกองค์กรปกครองส่วนท้องถิ่นที่มี ผลการปฏิบัติงานดีเด่น ประจำปี พ.ศ. ๒๕๖๔ เพื่อพิจารณามอบโล่รางวัลหรือเกียรติบัตรให้กับองค์กรปกครองส่วนท้องถิ่นที่มีผลการปฏิบัติงานดีเด่น โดยกำหนดให้จังหวัดจัดส่งผลการคัดเลือกภายในวันศุกร์ที่ ๓๐ กรกฎาคม ๒๕๖๔ นั้น

เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ส่งผลกระทบต่อการพิจารณาคัดเลือกองค์กรปกครองส่วนท้องถิ่นที่มีผลการปฏิบัติงานดีเด่นฯ หลายจังหวัด ไม่สามารถดำเนินการคัดเลือกได้แล้วเสร็จตามระยะเวลาที่กำหนด เพื่อให้การคัดเลือกองค์กรปกครอง ส่วนท้องถิ่นที่มีผลการปฏิบัติงานดีเด่น ประจำปี พ.ศ. ๒๕๖๔ เป็นไปด้วยความเรียบร้อย จึงขยายระยะเวลาการจัดส่งผลการคัดเลือกให้กรมส่งเสริมการปกครองท้องถิ่นออกไปจนถึงวันศุกร์ที่ ๒๐ สิงหาคม ๒๕๖๔

จึงเรียนมาเพื่อโปรดทราบ

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐ ๒๒๔๑ ๙๐๐๐ ต่อ ๒๓๑๒

โทรสาร ๐ ๒๒๔๑ ๖๙๕๖